
Projektas Nr. 2
VALSTYBINĖS ŽEMĖS NUOMOS SUTARTIS

2025 m.                              d. Nr. SŽN-       -(8.56)
Radviliškis

Mes, Lietuvos Respublikos valstybė, atstovaujama Radviliškio rajono savivaldybės mero Kazimiero Račkauskio, toliau vadinama nuomotoju, ir (duomenys neskelbtini), a. k. (duomenys neskelbtini), gyv. Radviliškio r. sav., Tyrulių sen., (duomenys neskelbtini), toliau vadinama nuomininku, vadovaudamiesi Radviliškio rajono savivaldybės tarybos 2025 m. gegužės 29 d.  sprendimu Nr. T-       „Dėl valstybinės žemės ūkio paskirties žemės sklypų, esančių Radviliškio r. sav., Tyruliuose, nuomos“, toliau vadinama nuomininku, sudarėme šią sutartį:
. Nuomotojas išnuomoja, o nuomininkas išsinuomoja 1,2602 ha ploto žemės sklypą (kadastro Nr. 7177/0001:201, unikalus Nr. 4400-3152-2428), esantį Radviliškio r. sav., Tyruliuose. Žemės sklypas registruotas Registrų centre 2014-12-09, registro Nr. 44/1757851.
	. Žemės sklypas išnuomojamas 25 metams (iki 2050 m.                 d.), skaičiuojant nuo šios sutarties sudarymo dienos, bet ne ilgiau kaip iki sprendimo paimti žemės sklypą visuomenės poreikiams priėmimo dienos, jeigu pagal teritorijų planavimo dokumentus numatyta naudoti žemės sklypą visuomenės poreikiams, arba iki sprendimo atkurti nuosavybės teises priėmimo dienos, jeigu į šį žemės sklypą numatyta atkurti nuosavybės teises pagal Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymą, išskyrus  šiame įstatyme numatytus atvejus, kai atkūrus nuosavybės teises į išnuomotą žemės sklypą žemės nuomos sutartis prieš terminą nenutraukiama, arba iki žemės sklypo panaudojimo ne žemės ūkio paskirčiai (veiklai) dienos, jeigu žemės sklypas yra miesto teritorijoje ir pagal teritorijų planavimo dokumentus numatyta šį žemės sklypą panaudoti ne žemės ūkio paskirčiai (veiklai).
. Išnuomojamo žemės sklypo pagrindinė naudojimo paskirtis, naudojimo būdas – žemės ūkio paskirtis, kiti žemės ūkio paskirties žemės sklypai.
. Išnuomojamoje žemėje esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos, taip pat pastatų ir įrenginių naudojimo paskirtis pasibaigus žemės nuomos terminui – teisės aktų nustatyta tvarka.
. Išnuomojamoje žemėje esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos – teisės aktų nustatyta tvarka.
. Žemės sklypui taikomos specialiosios žemės naudojimo sąlygos, nurodytos Nekilnojamojo turto registro duomenų bazės išrašo skiltyse „Žymos“ ir „Duomenys apie įregistruotas teritorijas, kuriose taikomos specialiosios žemės naudojimo sąlygos“.
. Kiti žemės naudojimo apribojimai – nuomininkas išsinuomotą žemės sklypą subnuomoti gali tik gavęs rašytinį nuomotojo sutikimą ir tik pagal šioje sutartyje nustatytus reikalavimus ir sąlygas. 
. Žemės servitutai – nėra.
. Žemės sklypo vidutinė rinkos vertė – 5 810 Eur (penki tūkstančiai aštuoni šimtai dešimt eurų). Nuomotojas turi teisę kas 3 metus Lietuvos Respublikos Vyriausybės 1999 m. vasario 24 d. nutarimo Nr. 205 nustatyta tvarka perskaičiuoti išnuomoto be aukciono žemės sklypo vertę, nuo kurios skaičiuojamas žemės nuomos mokestis.
. Žemės nuomos mokesčio dydis metams – Savivaldybės tarybos patvirtintu žemės nuomos mokesčio tarifu nuo žemės vidutinės rinkos vertės. 
. Žemės nuomos mokesčio mokėjimo terminai: Radviliškio rajono savivaldybės tarybos nustatytais terminais.
. Kiti su nuomojamo žemės sklypo naudojimu ir grąžinimu, pasibaigus nuomos sutarčiai, susiję nuomotojo ir nuomininko įsipareigojimai – pasibaigus nuomos sutarčiai nuomininkas grąžina žemę nuomotojui nuėmęs einamųjų metų derlių ir pašalinęs derliaus likučius.
. Atsakomybė už žemės sklypo nuomos sutarties pažeidimus – Lietuvos Respublikos įstatymų ir Civilinio kodekso nustatyta tvarka.
. Nuomininkas įsipareigoja laikytis nuomos sutarties ir įstatymų. Už jų nevykdymą jis atsako pagal įstatymus.
. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ar kitiems reikalavimams, šios sutarties šalys privalo vadovautis priimtais pakeitimais. Savivaldybės tarybai pakeitus žemės nuomos mokesčio tarifą, sumažinus žemės nuomos sutartyje nustatytą nuomos mokestį arba nuo jo atleidus, taip pat pakeitus žemės nuomos mokesčio mokėjimo terminus, šios sutarties šalys privalo vadovautis savivaldybės tarybos sprendimais. Nuomotojas savivaldybės tarybos sprendimo pakeisti žemės nuomos mokesčio tarifą ar sumažinti žemės nuomos sutartyje nustatytą žemės nuomos mokestį pagrindu perskaičiuoja žemės nuomos mokesčio dydį.
. Ši sutartis prieš terminą nutraukiama, jeigu žemės nuomininkas naudoja žemę ne pagal sutartyje numatytą žemės sklypo pagrindinę žemės naudojimo paskirtį, naudojimo būdą arba keičiami pagrindinė žemės naudojimo paskirtis, naudojimo būdas, išskyrus atvejus, kai sutartyje yra numatyta galimybė keisti žemės sklypo naudojimo būdą, taip pat kitais Lietuvos Respublikos civilinio kodekso ir įstatymų nustatytais atvejais.
. Pagal šią sutartį pakeitus žemės sklypo pagrindinę žemės naudojimo paskirtį, naudojimo būdą, nuomotojas turi patikslinti išnuomoto žemės sklypo kadastro duomenis Nekilnojamojo turto kadastre. Kadastro duomenys keičiami šalies, inicijavusios pagrindinės žemės naudojimo paskirties, naudojimo būdo keitimą, lėšomis. 
Sutarties šalys įsipareigoja pagal pakeistus išnuomoto žemės sklypo kadastro duomenis pakeisti šią sutartį.
. Prie šios sutarties pridedamas išnuomojamo žemės sklypo planas M 1:1 000, kaip neatskiriama sudedamoji šios sutarties dalis.
. Sutarties sudarymo išlaidas sumoka nuomininkas. Šią sutartį nuomininkas savo lėšomis per 3 mėnesius nuo jos sudarymo dienos įregistruoja Nekilnojamojo turto registre. Nuomininkui neįvykdžius šios sąlygos, nuomotojas reikalaus pašalinti sutarties sąlygų pažeidimus arba nutraukti šią sutartį prieš terminą.
. Sutartis sudaryta 2 egzemplioriais, kurių vienas paliekamas nuomotojui, kitas egzempliorius įteikiamas (duomenys neskelbtini).


Nuomotojas	Kazimieras Račkauskis

A.V.


Nuomininkas (atstovas)	(duomenys neskelbtini)



